5. ΑΝΑΓΚ. ΝΟΜΟΣ της 6/6 Ιουν. 1935 Περί συγκοινωνιών δι’ αυτοκινήτων και τροποποιήσεως του νόμ. 6033. ΚΕΦΑΛΑΙΟΝ Α΄ Γενικαί διατάξεις περί υπεραστικών και αστικών δι’ αυτοκινήτων συγκοινωνιών Άρθρ.1.-(Αντικατεστάθη δια του άρθρ. 1 νόμ. 2119/1953). Ειδικαί άδειαι Γραμμών. Κυρώσεις Άρθρ.17-18.(Αναφέρονται εις τους επόπτας προσθέτους αστυφύλακας, περί ων βλ. άρθρ. 2 Α.Ν. 16/20 Νοεμ. 1935, 21Ζ.β). Άρθρ.19.-Δια Δ/τος εκδιδομένου προτάσει του Υπουργού της Συγκοινωνίας, μετά σύμφωνον γνώμην του Συμβουλίου Αυτοκινήτων, δύναται να κανονισθή το μισθολόγιον των οδηγών των λεωφορείων της περιοχής ακτίνος 20 χιλιομέτρων από της Πλατείας της Ομονοίας από 2.000 δραχμών και άνω μηνιαίως. Δια την περίπτωσιν ταύτην συμμετέχουσιν επί πλέον εις το Συμβούλιον Αυτοκινήτων είς αντιπρόσωπος των λεωφορείων τούτων και είς αντιπρόσωπος των οδηγών, οριζόμενοι παρά των αρμοδίων οργανώσεων. Άρθρ.20.-Το ισχύον εννέαρων εργασίας των οδηγών των λεωφορείων της περιοχής ακτίνος 20 χιλιομέτρων από της Πλατείας Ομονοίας, επεκτείνεται και επί των ενοικιαστών αυτών. Δια κανονισμού εκδοθησομένου παρά του Υπουργού της Συγκοινωνίας κατόπιν γνώμης του Συμβουλίου Αυτοκινήτων, θέλει καθορισθή ιδιαιτέρα στολή και πηλίκιον εις τους οδηγούς και εισπράκτορας των λεωφορείων της περιοχής ακτίνος 20 χιλιομέτρων από της Πλατείας της Ομονοίας, της σχετικής δαπάνης βαρυνούσης τους ιδιοκτήρας των λεωφορείων τούτων. Εν αρνήσει αυτών, όπως καταβάλωσι την δαπάνην ενεργεί ταύτην το Τ.Π.Ι.Α.Λ. και εισπράττει ταύτην παρά των ιδιοκτητών, κατά τας περί εισπράξεως δημοσίων εσόδων διατάξεις. Απαγορεύεται εφεξής η χορήγησις αδείας ασκήσεως επαγγέλματος του εισπράκτορος ηλικίας κάτω των 17 ετών. ΚΕΦΑΛΑΙΟΝ Ζ΄ Τροποποιήσεις ενίων διατάξεων του νόμ. 6033 Άρθρ.21-22.(Τροποποιούνται τα άρθρ. 2ον, 5ον, 13ον, 20όν και 21ον του νόμ. 6033/1934). ΚΕΦΑΛΑΙΟΝ Η΄ Αποζημίωσις επιβατικών αυτοκινήτων Άρθρ.23-24.(Μεταβατικαί διατάξεις αναφερόμεναι εις το άρθρ. 48 του Ν.Δ. 22 Ιουλ. 1933). Σελ.274 ΚΕΦΑΛΑΙΟΝ Θ΄ Συμπληρωματικαί Διατάξεις Άρθρ.25.-(Διατάξεις προσωρινής ισχύος ή αναφερόμεναι εις τα επιβατικά αυτοκίνητα μετά μετρητού, περί ων βλ. ήδη Ν.Δ. 1217/1949 και 1795/1951 ανωτ. σελ. 221 και επ.). Άρθρ.26-27.(Προσωρινής ισχύος). Άρθρ.28.-1.Δια Δ/τος εκδιδομένου προτάσει του Υπουργού της Συγκοινωνίας, δύνανται να ρυθμισθώσι τα των εκδρομών και ομαδικών εν γένει εκτάκτων μεταφορών επιβατών δι’ αυτοκινήτων λεωφορείων ή επιβατικών τοιούτων μετά μετρητού ή άνευ ως και η προσθήκη και ο τρόπος της χορηγήσεως μέχρις είκοσι αδειών εις επιβατικά αυτοκίνητα ανοικτά, επτά θέσεων αγοραίων, χρησιμοποιηθησομένων αποκλειστικώς δια τας ανάγκας του Τουρισμού, κατ’ εξαίρεσιν της τυχόν ισχυούσης απαγορεύσεως, προτιμωμένων των ήδη κατόχων,οίτινες επιθυμούσι να αντικατασταθώσι τα αυτοκίνητά των. 2.Απαγορεύεται εις αυτοκίνητα μετά μετρητού η μεταφορά περιηγητών. Κατ’ εξαίρεσιν δύναται να επιτραπή αύτη κατόπιν αδείας της οικείας Αστυνομικής Αρχής, εφ’ όσον ήθελε πιστοποιηθή ανεπάρκεια εξυπηρετήσεως αυτών υπό των άνευ μετρητού αυτοκινήτων των 7 θέσεων. Τα ούτω χρησιμοποιηθησομένα αυτοκίνητα μετά μετρητού, δέον να έχωσι την σχετικήν άδειαν της Αστυνομικής Αρχής. Ο άνευ ταύτης κυκλοφορών τιμωρείται κατά τας διατάξεις του άρθρ. 41 του Νόμ. 4841. 3.(Προσωρινής ισχύος). Άρθρ.29.-(Προσωρινής ισχύος). Άρθρ.30.-(Μεταβατικαί διατάξεις, ερμηνευτικαί των άρθρ. 8ου και 12ου Νόμ. 6033/1934). Άρθρ.2.-1.Παν αυτοκίνητον εκτελούν συγκοινωνίαν εις υπεραστικήν ή αστικήν γραμμήν, δέον να είναι εφωδιασμένον, πλην της αδείας κυκλοφορίας και δι’ ειδικής αδείας αναφερούσης την γραμμήν εις ην τούτο δικαιούται να κυκλοφορή και τυχόν σχετικούς όρους και περιορισμούς. 2.Η ειδική άδεια ανανεουμένη εις το τέλος εκάστου έτους, εκδίδεται παρά της αρμοδίας Υπηρεσίας του Υπουργείου Συγκοινωνίας, εφ’ όσον το αυτοκίνητον ήθελε κριθή παρ’ αυτής κατάλληλον δια την γραμμήν δι’ ην προορίζεται από απόψεως ασφαλείας, εμφανίσεως, εσωτερικής διατάξεως ως και από απόψεως ασφαλούς κυκλοφορίας εις τας οδούς δι’ ων πρόκειται να διέλθη. 3.Προσωρινώς και μέχρι εκδόσεως των ειδικών αδειών, την άδειαν ταύτην δύναται ν’ αντικαταστήση ειδική θεώρησις επί της αδείας κυκλοφορίας παρά των κατά τόπους αστυνομικών αρχών, τιθεμένης κατόπιν διαταγής του Υπουργού της Συγκοινωνίας και καθ’ ον τρόπον ήθελεν αύτη ορίσει. 4.Ο κυκλοφορών αυτοκίνητον επί υπεραστικής ή αστικής γραμμής άνευ της ειδικής αδείας ή άνευ της θεωρήσεως της οικείας Αστυν. Αρχής, τιμωρείται με την ποινήν του άρθρ. 42 του νόμ. 4841 εν συνδυασμώ προς την διάταξιν του άρθρ. 46 του αυτού Νόμου. Εν υποτροπή επιβάλλεται παρά του Υπουργού της Συγκοινωνίας και ποινή αφαιρέσεως της αδείας κυκλοφορίας του αυτοκινήτου μέχρις ενός μηνός. Καθ’ όμοιον τρόπον τιμωρείται πας όστις κυκλοφορή αυτοκίνητον επί οιασδήποτε γραμμής όταν η εξυπηρέτησις της γραμμής ταύτης ανήκει εις υπεραστικήν ή αστικήν τοιαύτην. Κανονισμοί και περιορισμοί Άρθρ.31.-(Προσωρινής ισχύος). Άρθρ.32.-1.Δικαιούνται εισιτηρίου ελευθέρας κυκλοφορίας άνευ φόρου επί των αυτοκινήτων των υπεραστικών και αστικών γραμμών οι Τεχνικοί υπάλληλοι της Γεν. Δ/σεως Σιδ/μων του Υπουργείου Συγκοινωνίας. Τα εισιτήρια ταύτα εκδίδονται παρά του Υπουργείου Συγκοινωνίας καθ’ υπόδειγμα ορισθησόμενον παρ’ αυτού. Τα εισιτήρια ταύτα δεν δύνανται να είναι πλείονα των 15, εξ ων τα 10 χορηγούνται εις τους Τεχνικούς υπαλλήλους της ειδικής επί των Αυτοκινήτων υπηρεσίας. 2.Εις το άρθρ. 12 του Νόμ. 5611 προστίθενται μετά την λέξιν «Γραμματέων» αι λέξεις «ή Εισηγητών». 3-4.(Προσωρινής ισχύος). 21.Ζ.α.5 Κοινά Ταμεία Εκμεταλλεύσεως Λεωφορείων (ΚΤΕΛ) ΚΕΦΑΛΑΙΟΝ Ι΄ Περί συστάσεως Διευθύνσεων Αυτοκινήτων Άρθρ.33-44.(Αφορώντα την σύστασιν, αρμοδιότητα κλπ. της Διευθύνσεως Αυτοκινήτων, αντικατεστάθησαν δια των ανωτέρω εν σελ. 51 και επ. παρατιθεμένων νεωτέρων διατάξεων). ΚΕΦΑΛΑΙΟΝ ΙΑ΄ Ποινικαί διατάξεις Άρθρ.45.-1.Ο ιδιοκτήτης επιβατικού αυτοκινήτου μη ασκών αποκλειστικώς το επάγγελμα του Αυτοκινητιστού και καταλαμβανόμενος ότι κυκλοφορεί το αυτοκίνητόν του ως δημοσίας χρήσεως κατά παράβασιν των διατάξεων του άρθρ. 5 του Νόμ. 4841, τιμωρείται κατά τας διατάξεις του άρθρ. 43 του αυτού Νόμου. 2.Διαχειριστής Κοινού Ταμείου παραβαίνων τας ισχυούσας περί λειτουργίας Κοινών Ταμείων διατάξεις, τιμωρείται κατά τας διατάξεις του άρθρ. 42 του Νόμ. 4841. 3.Ο ιδιοκτήτης αυτοκινήτου εκ των κυκλοφορούντων τοιούτων επί των εστρωμένων γραμμών της περιοχής ακτίνος 20 χιλιομέτρων από της Πλατείας της Ομονοίας, των καθοριζομένων υπό της Συμβάσεως «περί παροχής ηλεκτρικού ρεύματος και μεταφορών» καταλαμβανόμενος κυκλοφορών το αυτοκίνητόν του ως υπεράριθμον επί τοιαύτης γραμμής ή επί γραμμής άλλης πλην της καθωρισμένης ή καθ’ ημέραν άλλην, πλην της καθωρισμένης τιμωρείται με την ποινήν του άρθρ. 41 του Νόμ. 4841. 4.Ο κυκλοφορών αυτοκίνητον κατά παράβασιν των διατάξεων της πρώτης παραγράφου του άρθρου δωδεκάτου του Νόμ. 6033, τιμωρείται με την ποινήν του άρθρ. 41 του Νόμ. 4841. 5.Η τετάρτη παράγραφος του άρθρ. 58 του από 22 Ιουν. 1933 Ν.Δ/τος ως αύτη ετροποποιήθη εν άρθρω δευτέρω του κυρώσαντος το Ν.Δ/μα τούτο Νόμ. 6033 έχουσα ούτω: «οδηγός αυτοκινήτου λεωφορείου, όπερ ήθελε καταληφθή φέρον αριθμόν επιβατών μεγαλύτερον του κανονικού. Εις την αυτήν ποινήν υπόκειται και ο κάτοχος αυτοκινήτου, εφ’ όσον η ανωτέρω παράβασις εγένετο τη υποδείξει ή συνεργεία αυτού», διαγράφεται και τίθεται ως έχει ως τελευταία παράγραφος του άρθρ. 57 του αυτού ως άνω Ν.Δ/τος. ΚΕΦΑΛΑΙΟΝ ΙΒ΄ Μεταβατικαί διατάξεις Άρθρ.46.-(Προσωρινής ισχύος) ΚΕΦΑΛΑΙΟΝ ΙΓ΄ Ακροτελεύτιοι διατάξεις Άρθρ.47.-Αι λεπτομέρειαι των διατάξεων του παρόντος νόμου δύνανται να κανονίζωνται δια Δ/των εκδιδομένων τη προτάσει του Υπουργού της Συγκοινωνίας, μετά γνώμην του Συμβουλίου Αυτοκινήτων. Άρθρ.48.-Πάσα διάταξις αντιτιθεμένη εις τας του παρόντος καταργείται. Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. Άρθρ.3.-1.Άπαντα τα αυτοκίνητα υπεραστικών ή αστικών γραμμών υπόκεινται εις τας εκάστοτε διατάξεις και περιορισμούς ους ήθελον επιβάλλη Δ/τα, κανονισμοί, ή πράξεις του Υπουργού της Συγκοινωνίας εκδιδόμενοι κατόπιν συμφώνου γνώμης του Συμβουλίου Αυτοκινήτων, ως και εις πάντας τους όρους και περιορισμούς τους τυχόν εις τας ειδικάς αδείας αναγεγραμμένους. 2.Δια πράξεως του Υπουργού της Συγκοινωνίας, κατόπιν συμφώνου γνώμης του Συμβουλίου Αυτοκινήτων δύνανται να καθορίζωνται τα τιμολόγια και δρομολόγια των υπεραστικών ή αστικών γραμμών. 3.Ο παραβαίνων πάσαν τοιαύτην διάταξιν Δ/τος, Κανονισμού ή πράξεως του Υπουργού της Συγκοινωνίας, τιμωρείται κατά τας διατάξεις του άρθρ. 41 του Νόμ. 4841. Εν υποτροπή επιβάλλεται παρά του Υπουργού της Συγκοινωνίας και η ποινή της αφαιρέσεως αδείας κυκλοφορίας και ειδικής αδείας μέχρι 10 ημερών ή του οδηγού και εισπράκτορος μέχρις ενός μηνός. Αι κυρώσεις αύται εφαρμόζονται εφ’ όσον εκ των κειμένων διατάξεων δεν συντρέχει περίπτωσις επιβολής βαρυτέρας ποινής. Τύπος Λεωφορείων Άρθρ.4.-Δι’ αποφάσεως του Υπουργού της Συγκοινωνίας, κατόπιν συμφώνου γνώμης του Συμβουλίου Αυτοκινήτων, δύναται να καθορίζηται δι’ εκάστην ή πλείονας γραμμάς, ο τύπος καινουργών Λεωφορείων αυτοκινήτων, άτινα θα επιτρέπηται του λοιπού να προστίθενται εις την δύναμιν των κυκλοφορούντων εις υπεραστικάς ή αστικάς γραμμάς. ΚΕΦΑΛΑΙΟΝ Β΄ Προσωρινή απαγόρευσις τοποθετήσεως  αυτοκινήτων εις υπεραστικάς ή αστικάς  συγκοινωνίας Άρθρ.5-6.(Προσωρινής ισχύος). ΚΕΦΑΛΑΙΟΝ Γ΄ Απογραφή, κορεσμός των υπεραστικών και  αστικών συγκοινωνιών και τα μετ’ αυτόν  ειδικώτερον ισχύοντα Άρθρ.7-12.(Αντικατεστάθησαν δια των διατάξεων του νόμ. 2119/1952). ΚΕΦΑΛΑΙΟΝ Δ΄ Φορτηγά και φορτηγοεπιβατικά αυτοκίνητα Άρθρ.13-14.(Παρατίθενται ανωτέρω εν σελ. 227). ΚΕΦΑΛΑΙΟΝ Ε΄ Τροποποίησις και συμπλήρωσις των περί  αστικών και υπεραστικών συγκοινωνιών  διατάξεων του νόμ. 6033 Άρθρ.15.-(Καταργούνται τα άρθρ. 1-5 και τροποποιούνται τα άρθρα 7-12 του Ν.Δ. 22 Ιουλ. 1933). Σελ.273 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.5 ΚΕΦΑΛΑΙΟΝ ΣΤ΄ Λεωφορειακή συγκοινωνία εντός της περιοχής  20 χιλιομέτρων από της Πλατείας Ομονοίας Άρθρ.16.-Αι διατάξεις των άρθρ. 1, 2, 3, 4, 5, 6, 7, 8, 9, 10, 11 και 12 του παρόντος δεν έχουσιν εφαρμογήν δια την λεωφορειακήν συγκοινωνίαν εντός της περιοχής 20 χιλιομέτρων από της Πλατείας Ομονοίας διεπομένην υπό των μέχρι τούδε εν ισχύϊ διατάξεων.

[Source: greek_legal_code_raptarchis | Tokens: 9215]